**Riina Sikkut**

terviseminister Teie: 30.01.2025 nr 1.2-2/4-1

Sotsiaalministeerium Meie: 18.02.2025 nr 120-2B

**Arvamuse avaldamine eelnõu kohta**

Täname, et edastasite Eesti Haiglate Liidule (edaspidi EHL) arvamuse avaldamiseks terviseministri määruse „Ravimiskeemi teatise kasutusele võtmisega seotud määruste muutmine“ eelnõu.

EHL ei saa esitatud kujul määruse eelnõule kooskõlastust anda eelkõige järgnevatel põhjusel:

* Ebaselgeks on jäänud arstidele pandud vastutus kõikide välja kirjutatud ravimite põhjendatuse osas. Sellises sõnastuses peavad arstid võtma vastutust oma pädevust ületades. Leiame, et ilma täiendava koolituse ning selgitustööta ei ole sellise vastutuse lisamine kohane.
* Ravimiskeemi pakutud kujul rakendamisel ei ole selge, kuidas tervishoiuteenuse osutajad saavad täita kohustust dokumenteerida ja säilitada tervishoiuteenuse osutamisega seotud andmeid.
* Üleminekuaeg nii suuremahulise muudatuse tegemiseks, sealhulgas haiglate infosüsteemide ja kogu töökorralduse ümber muutmiseks, on ebapiisav.

Teeme ettepaneku jätkata projektiga esmalt pilootprojekti vormis ning naasta kooskõlastuse juurde alles pärast pilootprojekti õnnestumist. Pilootprojektis peaks osalema vähemalt üks haigla ning osalejatele peavad olema tagatud vajalikud vahendid tehnilise lahenduse loomiseks. Arvestades niigi vähest inim- ja ajaressurssi, ei saa eeldada, et arstid hakkavad ravimite väljakirjutamisel töötama mitmes erinevas infosüsteemis.

Meie hinnangul on oluline, et lisaks tehnilisele lahendusele oleksid eelnevalt koostatud vajalikud sisulised juhendmaterjalid ja kõikidele arstidele kättesaadav koolitusprogramm. Lisaks soovime õiguslikku hinnangut arstide erialavälise pädevuse tõstmise osas.

Lugupidamisega

/allkirjastatud digitaalselt/

Urmas Sule

Juhatuse esimees